“ครม.” ไฟเขียว เพิ่มบัญชี อัตราค่าใช้จ่าย ยา-เวชภัณฑ์ 3,005 รายการ ช่วยผู้ป่วย “โควิด-19”
"ครม." ไฟเขียว เพิ่มอัตรา บัญชีค่าใช้จ่าย ยา เวชภัณฑ์ 3,005 รายการ ช่วยผู้ป่วย "โควิด-19"
"ครม." ไฟเขียว เพิ่มอัตรา บัญชีค่าใช้จ่าย ยา เวชภัณฑ์ 3,005 รายการ ช่วยผู้ป่วย "โควิด-19"
21 เม.ย. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติเห็นชอบหลักเกณฑ์วิธีการและเงื่อนไขการกำหนดค่าใช้จ่ายในการดำเนินการผู้ป่วยฉุกเฉินโรคติดต่ออันตราย ตามกฎหมายว่าด้วยโรคติดต่อ กรณีโรคติดเชื้อไวรัสโคโรนา 2019 หรือโรคโควิด-19 (ฉบับที่ 2) ซึ่งมีผลใช้บังคับตั้งแต่วันที่ 5 มี.ค.63 เป็นต้นไป
โดยเพิ่มเติมรายการบัญชีและอัตราค่าใช้จ่ายทั้งสิ้น 3,005 รายการ ในหมวด 3 ค่ายาจำนวน 2,606 รายการ และหมวด 5 ค่าเวชภัณฑ์ที่ไม่ใช่ยา (ฉบับที่ 2) จำนวน 399 รายการ
ทั้งนี้ ครม.เห็นชอบกำหนดให้บัญชีและอัตราค่าใช้จ่ายแนบท้ายหลักเกณฑ์วิธีการและเงื่อนไขการกำหนดค่าใช้จ่ายในการดำเนินการผู้ป่วยฉุกเฉินโรคติดต่ออันตราย ตามกฎหมายว่าด้วยโรคติดต่อกรณีโรคติดเชื้อไวรัสโคโรนา 2019 หรือโควิด-19 (ฉบับที่ 2) เป็นบัญชีและอัตราค่าใช้จ่ายแนบท้ายหลักเกณฑ์ วิธีการ และเงื่อนไขการกำหนดค่าใช้จ่ายในการดำเนินการผู้ป่วยฉุกเฉินโรคติดต่ออันตรายตามกฎหมายว่าด้วยโรคติดต่อกรณีโรคติดเชื้อไวรัสโคโรนา 2019 หรือโควิด-19